ইউরোপার ফাইনালে মুখোমুখি ম্যান ইউ-টটেনহ্যাম

ওয়েব ডেস্ক: উয়েফা ইউরোপা লিগের (UEFA Europa Legue) ফাইনালে উঠল ম্যাঞ্চেস্টার ইউনাইটেড (Man Utd)। আগামী ২১ মে (ভারতীয় সময়ে ২২ মে) সেই ফাইনালে ম্যান ইউয়ের সামনে টটেনহ্যাম হটস্পার (Tottenham Hotspur)। ইউরোপা লিগের ইতিহাসে দুই ইংলিশ ক্লাবের ফাইনাল এই নিয়ে তৃতীয়বার। বৃহস্পতিবার রাতে অ্যাথলেটিক ক্লাব বিলবাওকে ৪-১ হারাল ম্যান ইউ এবং বোড়ো গ্লিমটকে ২-০ হারিয়েছে টটেনহ্যাম।

বিলবাওয়ের মাঠে ৩-০ জিতে এসেছিল রুবেন অ্যামোরিমের (Ruben Amorim) দল। ওল্ড ট্রাফোর্ডে (Old Trafford) কাজ ছিল শুধু সেই লিড ধরে রাখা। কিন্তু আধঘন্টার মধ্যে গোল খেয়ে যায় ইংলিশ ক্লাব। প্রথমার্ধ ১-০ অবস্থায় শেষ হয়। দ্বিতীয়ার্ধের শুরুতে সেই একই রকম খারাপ খেলছিল ম্যান ইউ। ৬২ মিনিটে তিনটে পরিবর্তন করেন অ্যামোরিম, তাতেই খেলা ঘুরে যায়। বলা ভাল মেসন মাউন্ট (Mason Mount) খেলা ঘুরিয়ে দেন।

আরও পড়ুন: বীরু থেকে যুবরাজ, রোহিতের অবসর নিয়ে কে কী বললেন

৭২ মিনিটে বক্সের মধ্যে দুর্দান্ত হাফ টার্ন করে বাঁক খাওয়ানো শটে সমতা ফেরান মাউন্ট। ৭৯ মিনিটে ২-১ করেন ক্যাসেমিরো, ৩-১ করেন র‍্যাসমাস হোয়লুন্ড। আর ৯০+১ মিনিটে বাঁ পায়ের শটে ৫০ গজ দূর থেকে গোল করেন মাউন্ট। ম্যান ইউ জার্সিতে এটা তাঁর সেরা পারফরম্যান্স তাতে কোনও সন্দেহ নেই। ম্যাচের পরে তাঁর মাউন্টের ভূয়সী প্রশংসা করেন অ্যামোরিম।

অন্য সেমিফাইনালে দুই লেগ মিলিয়ে ৫-১ জিতে ফাইনালে উঠেছে টটেনহ্যাম। ম্যান ইউয়ের মতো তাদেরও পাখির চোখ ইউরোপা লিগ চ্যাম্পিয়ন হওয়া। হতাশাজনক মরসুমের হতাশা কেটে যাবে তাতেই, কারণ ইউরোপা জিতলে পরের মরসুমে চ্যাম্পিয়ন্স লিগে খেলার সুযোগ মিলবে।

দেখুন অন্য খবর: